
AVIZ

asupra propunerii legislative privind instituirea pensiei minime pe economie

În conformitate cu prevederile art.89 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere şi avizare, cu propunerii legislative privind instituirea pensiei minime pe economie, trimisă cu adresa nr.P.l.x-226 din 8.06.2005, înregistrată sub nr.31/476 din 8 iunie 2005.

Camera Deputaţilor este Cameră decizională.

Senatul, în şedinţa din 6 iunie 2005, a respins această propunere legislativă.

Consiliul Legislativ, cu avizul nr.286 din 31.03.2005 a avizat favorabil propunerea legislativă.

Consiliul Economic şi Social, cu avizul nr 90 din 7 04.2005 a avizat negativ această propunere legislativă. 

Guvernul, prin punctul de vedere nr.90 din 9.05.2005, nu susţine aceasta propunerea legislativă.
Potrivit prevederilor art. 60 din Regulamentul Camerei Deputaţilor, comisia a dezbătut propunerea legislativă în şedinţa din  15.06.2005.
           Faţă de cele de mai sus, membrii comisiei au hotărât, cu majoritate de voturi, avizarea negativă a propunerii legislative privind instituirea pensiei minime pe economie.

În raport de obiectul şi conţinutul său, propunerea legislativă face parte din categoria legilor organice.

